ĮSAKYMAS

DĖL SOCIALINĖS PARAMOS SKYRIAUS ASMENŲ SU NEGALIA REIKALŲ KOORDINATORIAUS PAREIGYBĖS APRAŠYMO PATVIRTINIMO

2024 m. gruodžio 13 d. Nr. DĮV-745

Šilalė

Vadovaudamasis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 4 straipsnio 3, 4 dalimis, Lietuvos Respublikos viešojo administravimo įstatymo 16 straipsnio 1 dalies 2 punktu, Lietuvos Respublikos vietos savivaldos įstatymo 34 straipsnio 6 dalies 2 punktu, vykdydamas Valstybės ir savivaldybių įstaigų darbuotojų, išskyrus mokytojus, pareigybių aprašymo metodiką, patvirtintą Lietuvos Respublikos socialinės apsaugos ir darbo ministro 2017 m. balandžio 12 d. įsakymu Nr. A1-177 ,,Dėl Valstybės ir savivaldybių įstaigų darbuotojų, išskyrus mokytojus, pareigybių aprašymo metodikos patvirtinimo“, Šilalės rajono savivaldybės administracijos direktoriaus 2024 m. lapkričio 11 d. įsakymą Nr. DĮV-677 „Dėl Šilalės rajono savivaldybės administracijos struktūros patvirtinimo“, atsižvelgdamas į Lietuvos Respublikos socialinės apsaugos ir darbo ministerijos 2023 m. gruodžio 19 d. raštą Nr. SD-5111(20.2 Mr-31) ,,Dėl patvirtinto Lietuvos Respublikos valstybės biudžeto dotacijų skyrimo asmenų su negalia reikalų koordinavimo funkcijos atlikimui finansuoti tvarkos aprašo“:

1. T v i r t i n u Socialinės paramos skyriaus asmenų su negalia reikalų koordinatoriaus pareigybės aprašymą (pridedama).
2. P r i p a ž į s t u netekusiu galios Šilalės rajono savivaldybės administracijos direktoriaus 2024 m. kovo 5 d. įsakymą Nr. DĮV-109 „Dėl Šilalės rajono savivaldybės administracijos asmenų su negalia reikalų koordinatoriaus pareigybės aprašymo patvirtinimo“.
3. N u s t a t a u, kad šis įsakymas įsigalioja nuo 2025 m. sausio 1 d.
4. N u r o d a u šį įsakymą paskelbti Šilalės rajono savivaldybės interneto svetainėje.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (<https://e.teismas.lt>) per vieną mėnesį nuo paskelbimo dienos.

|  |  |  |
| --- | --- | --- |
| Administracijos direktorius  |  | Andrius Jančauskas |